[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.3.2007

KOM(2007) 129 endelig

2007/0051 (COD)

Forslag til

EUROPA-PARLAMENTETS OG RÅDETS FORORDNING

om statistikker over husdyrbestande og kødproduktion

(forelagt af Kommissionen)

BEGRUNDELSE

BAGGRUNDEN FOR FORSLAGET |

120 | Begrundelse og formål Statistikker over husdyrbestande og kødproduktion er meget vigtige for forvaltningen af EU's markeder. Lovgivningen på området er blevet så sammensat, at man har overvejet både vertikal og horisontal kodifikation, men ingen af delene er blevet anset for den mest effektive måde at forbedre lovgivningen på. Man har desuden fundet det væsentligt at supplere statistikkerne over svine-, okse-, fåre- og gedekød med statistikker over fjerkrækød. Generel baggrund Dette forslag er i overensstemmelse med målene om bedre lovgivning, forenkling og begrænsning af respondentbyrden. |

130 | Gældende bestemmelser Dette forslag har til formål at forenkle de gældende bestemmelser og tilpasse dem til EU's behov. Den eksisterende lovgivning, Rådets direktiv 93/23/EØF af 1. juni 1993 om statistiske undersøgelser af svineproduktionen, Rådets direktiv 93/24/EØF af 1. juni 1993 om statistiske undersøgelser af hornkvægproduktionen og Rådets direktiv 93/25/EØF af 1. juni 1993 om statistiske undersøgelser af fåre- og gedeproduktionen, bør derfor ophæves. |

140 | Overensstemmelse med andre EU-politikker og -mål De statistikker, som dette forslag omhandler, er væsentlige for forvaltningen og evalueringen af den fælles landbrugspolitik. Den foreslåede forordning er i overensstemmelse med Kommissionens nye politik for enklere og bedre lovgivning, jf. de to meddelelser af 14. november 2006 "En strategisk gennemgang af programmet for bedre lovgivning i Den Europæiske Union"[1] og "Meddelelse fra Kommissionen til Europa-Parlamentet og Rådet om reducering af indberetningsbyrden, forenkling og fastsættelse af prioriterede mål inden for fællesskabsstatistikker"[2]. Den er et af de tiltag efter den hurtige procedure, der er kortlagt i bilag III til meddelelsen af 24. januar 2007 "Handlingsprogram for reduktion af administrative byrder i Den Europæiske Union"[3]. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, hovedmålgrupper og respondenternes overordnede profil Forslaget er blevet drøftet med dataproducenterne (repræsentanter for de nationale statistiske kontorer) og Kommissionens tjenestegrene (Generaldirektoratet for Landbrug) i arbejdsgrupper og i Den Stående Landbrugsstatistiske Komité. |

212 | Sammenfatning af svarene og af, hvordan der er taget hensyn til dem Dette forslag er resultatet af forholdsvis intensive forhandlinger mellem alle berørte parter. |

Ekspertbistand |

221 | Relevant ekspertise Medlemsstaternes repræsentanter på møderne i Eurostats arbejdsgruppe vedrørende statistikker over animalske produkter var eksperter med viden om den nuværende lovgivning og om de nationale systemer til indsamling og bearbejdning af statistikker over animalske produkter. Kommissionen var bl.a. repræsenteret ved eksperter i politikanalyse. |

223 | Væsentligste organer/eksperter, der er blevet hørt Eksperterne var fra de nationale statistiske kontorer og Generaldirektoratet for Landbrug. Den Stående Landbrugsstatistiske Komité og dens arbejdsgruppe vedrørende statistikker over animalske produkter er i høj grad blevet inddraget og hørt. |

2249 | Sammendrag af rådgivning, der er modtaget og anvendt Reaktionerne har været meget positive og opmuntrende. Det har ikke været anført, at der skulle eksistere potentielt alvorlige risici med uoprettelige konsekvenser. |

225 | Da forslaget er en betydelig forenkling af den nuværende lovgivning, er der ikke blevet peget på nogen risici. |

226 | Offentliggørelse af eksperternes råd Arbejdsdokumenter og referater af møderne i Den Stående Landbrugsstatistiske Komité og arbejdsgruppen findes på netstedet CIRCA. |

230 | Konsekvensanalyse Dette forslag er en forenkling af den eksisterende lovgivning. Det er ikke blevet anset for hensigtsmæssigt at gennemføre en informationskampagne eller at indføre finansielle incitamenter. |

FORSLAGETS RETLIGE ASPEKTER |

310 | Resumé af forslaget Målet med denne forordning er at sørge for, at EU-medlemsstaterne leverer statistikker over husdyrbestande (to gange årligt for svin og hornkvæg og én gang årligt for får og geder), månedlige statistikker over slagtninger (antal og slagtet vægt af svin, hornkvæg, får, geder og fjerkræ) og prognoser for kødproduktionen (svine-, okse-, fåre- og gedekød). Retsgrundlag Artikel 285 i traktaten om oprettelse af Det Europæiske Fællesskab udgør retsgrundlaget for fællesskabsstatistikker. Rådet vedtager i henhold til den fælles beslutningsprocedure de foranstaltninger til udarbejdelse af statistikker, der er nødvendige, for at Fællesskabet kan udøve sin virksomhed. Ifølge denne artikel skal udarbejdelsen af fællesskabsstatistikker være karakteriseret ved upartiskhed, pålidelighed, objektivitet, videnskabelig uafhængighed, omkostningseffektivitet og de statistiske oplysningers fortrolighed. |

320 | Subsidiaritetsprincippet |

Målene for dette forslag, nemlig at fastsætte fælles regler for systematisk udarbejdelse af EF-statistikker over husdyrbestande og kødproduktion, kan ikke i tilstrækkelig grad opfyldes af medlemsstaterne. De kan derfor bedre gennemføres på fællesskabsplan på grundlag af en fællesskabsretsakt, fordi kun Kommissionen kan koordinere den nødvendige harmonisering af de statistiske oplysninger på fællesskabsplan, mens dataindsamlingen og opstillingen af sammenlignelige statistikker over husdyrbestande og kødproduktion kan foretages af medlemsstaterne. Fællesskabet kan derfor vedtage foranstaltninger i overensstemmelse med subsidiaritetsprincippet, jf. traktatens artikel 5. |

Proportionalitetsprincippet Forslaget opfylder proportionalitetsprincippet af følgende grunde: I overensstemmelse med proportionalitetsprincippet går denne forordning ikke ud over det, der er nødvendigt for at nå målet. Forordningen bestemmer ikke, hvilke dataindsamlingsordninger der skal anvendes i de enkelte medlemsstater, kun hvilke data der skal leveres, så der sikres en ensartet struktur og tidsplan. Medlemsstaterne forpligtes ikke til at ændre deres administrative systemer til udarbejdelse af statistikker over husdyrbestande og kødproduktion. Det eneste nye område i forordningen er fjerkræ, som der allerede indsamles data om på EU-plan i henhold til en gentlemanaftale. |

332 | At der kræves statistikker i stedet for undersøgelsesresultater, at nogle data skal indsendes mindre hyppigt, og at der vil være mulighed for i højere grad at anvende andre kilder end undersøgelser (f.eks. administrative kilder), forventes at mindske den finansielle og administrative byrde for de nationale myndigheder. |

Reguleringsmiddel/reguleringsform |

Foreslået retsakt: forordning. Andre reguleringsmidler ville ikke være tilstrækkelige af følgende grunde: Valget af den passende kategori af retsakt afhænger af det lovgivningsmæssige mål. Databehovene på europæisk plan har resulteret i, at der til EF-statistikker primært anvendes forordninger frem for direktiver som grundretsakter. En forordning er at foretrække, fordi der herved indføres samme lovgivning i hele Fællesskabet, således at medlemsstaterne ikke har mulighed for kun at anvende bestemmelserne i et vist omfang eller selektivt. Den gælder umiddelbart, hvilket betyder, at den ikke skal gennemføres i national ret. Direktiver, som sigter mod harmonisering af nationale lovgivninger, er derimod bindende for medlemsstaterne med hensyn til deres mål, men det er op til medlemsstaterne at vælge form og metoder til at nå disse mål. De skal desuden gennemføres i national ret. Anvendelse af en forordning er i overensstemmelse med andre retsakter om statistik, som er vedtaget siden 1997. |

BUDGETMÆSSIGE KONSEKVENSER |

409 | Forslaget har ingen virkninger for Fællesskabets budget. |

YDERLIGERE OPLYSNINGER |

510 | Forenkling |

511 | Forslaget indebærer en forenkling af lovgivningen, af de administrative procedurer for offentlige myndigheder (på EU-plan eller nationalt plan) og af de administrative procedurer for private parter. |

513 | Den mindre detaljerede opdeling af dataene efter regioner og bestandsstørrelser, de mindre hyppige undersøgelser af svineproduktionen, de fritagelser, der indrømmes medlemsstater, hvis dyrepopulationer ligger under visse tærskler, og de harmoniserede indberetningsfrister vil lette arbejdet for EU's og medlemsstaternes myndigheder. |

514 | Anvendelsen af administrative kilder i stedet for undersøgelser vil reducere respondentbyrden. |

515 | Forslaget indgår i Kommissionens arbejdsprogram med referencen 2007/ESTAT/002. |

520 | Ophævelse af gældende retsforskrifter Vedtagelsen af forslaget indebærer, at gældende lovgivning ophæves. |

560 | Det Europæiske Økonomiske Samarbejdsområde Den foreslåede forordning er relevant for EØS og bør derfor omfatte hele Det Europæiske Økonomiske Samarbejdsområde. |

1. .

2007/0051 (COD)

Forslag til

EUROPA-PARLAMENTETS OG RÅDETS FORORDNING

om statistikker over husdyrbestande og kødproduktion

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen[4],

efter proceduren i traktatens artikel 251[5], og

ud fra følgende betragtninger:

(1) Rådets direktiv 93/23/EØF af 1. juni 1993 om statistiske undersøgelser af svineproduktionen[6], Rådets direktiv 93/24/EØF af 1. juni 1993 om statistiske undersøgelser af hornkvægproduktionen[7] og Rådets direktiv 93/25/EØF af 1. juni 1993 om statistiske undersøgelser af fåre- og gedeproduktionen[8] er blevet ændret flere gange. Da der nu skal foretages en række yderligere ændringer og forenklinger, bør disse retsakter af klarhedshensyn erstattes af en ny retsakt i overensstemmelse med Kommissionens nye politik for enklere og bedre fællesskabslovgivning.

(2) Af hensyn til forvaltningen af den fælles landbrugspolitik, særlig markedet for svine-, okse-, fåre- og gedekød samt fjerkrækød, bør Kommissionen regelmæssigt have adgang til data om udviklingen i bestandene og i produktionen af svine-, okse-, fåre- og gedekød samt fjerkrækød.

(3) Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur[9] indeholder et program for fællesskabsundersøgelser med henblik på at tilvejebringe statistikker over landbrugsbedrifternes struktur frem til 2007.

(4) I henhold til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS)[10] skal NUTS-nomenklaturen anvendes i forbindelse med alle statistiske data, der er opdelt på regionale enheder, og som medlemsstaterne indsender til Kommissionen. For at der kan udarbejdes sammenlignelige regionale statistikker, skal de regionale enheder derfor være i overensstemmelse med NUTS-nomenklaturen.

(5) For at lette gennemførelsen af denne forordning er et tæt samarbejde mellem medlemsstaterne og Kommissionen påkrævet, og det kan navnlig opnås i Den Stående Landbrugsstatistiske Komité, der er nedsat ved Rådets afgørelse 72/279/EØF[11].

(6) Foranstaltningerne til udarbejdelse af de i denne forordning omhandlede statistikker er nødvendige, for at Fællesskabet kan udøve sin virksomhed. Målene for denne forordning, nemlig at fastsætte fælles regler for systematisk udarbejdelse af EF-statistikker over husdyrbestande og kødproduktion i medlemsstaterne, kan ikke i tilstrækkelig grad opfyldes af medlemsstaterne og kan derfor bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå disse mål.

(7) Rådets forordning (EF) nr. 322/97 af 17. februar 1997 om EF-statistikker[12] udgør referencerammen for bestemmelserne i denne forordning. Den kræver bl.a., at udarbejdelsen af statistikker skal være karakteriseret ved upartiskhed, pålidelighed, objektivitet, videnskabelig uafhængighed, omkostningseffektivitet og de statistiske oplysningers fortrolighed.

(8) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tildeles Kommissionen[13].

(9) Kommissionen bør navnlig gives beføjelse til at fastsætte betingelserne for fastlæggelsen af indholdet af kvalitetsrapporterne og tilpasningen af bilagene. Da der er tale om generelle foranstaltninger, der har til formål at ændre ikke-væsentlige bestemmelser i denne forordning eller supplere med nye ikke-væsentlige bestemmelser, bør foranstaltningerne vedtages i overensstemmelse med forskriftsproceduren med kontrol i artikel 5a i Rådets afgørelse 1999/468/EF.

(10) Den Stående Landbrugsstatistiske Komité er blevet hørt -

UDSTEDT FØLGENDE FORORDNING:

Artikel 1

Genstand

Formålet med denne forordning er at fastsætte fælles regler for systematisk udarbejdelse af EF-statistikker over husdyrbestande og kødproduktion, særlig

- statistikker over bestande af svin, hornkvæg, får og geder

- statistikker over slagtninger af svin, hornkvæg, får, geder og fjerkræ

- prognoser for produktion af svine-, okse-, fåre- og gedekød.

Artikel 2

Definitioner

De definitioner, der gælder i forbindelse med denne forordning, er fastlagt i bilag I.

AFDELING I

ARTIKEL 3

Dækning

2. Medlemsstaterne udarbejder statistikker over antallet af svin, hornkvæg, får og geder på landbrugsbedrifterne på deres område.

3. De medlemsstater, der gennemfører stikprøveundersøgelser, skal inddrage et tilstrækkeligt antal landbrugsbedrifter til at dække mindst 95 % af den samlede population som opgjort i den seneste undersøgelse af landbrugsbedrifternes struktur.

Artikel 4

Hyppighed og referenceperiode

4. Statistikkerne over svinebestandene udarbejdes to gange årligt med en dag i maj/juni og en dag i november/december som referencedage. Medlemsstater, hvis svinepopulation er på under 3 mio. dyr, kan nøjes med at udarbejde disse statistikker én gang om året med en dag i november/december som referencedag.

5. Statistikkerne over hornkvægbestandene udarbejdes to gange årligt med en dag i maj/juni og en dag i november/december som referencedage. Medlemsstater, hvis hornkvægpopulation er på under 1,5 mio. dyr, kan nøjes med at udarbejde disse statistikker én gang om året med en dag i november/december som referencedag.

6. Medlemsstater, hvis fårepopulation er på 500 000 dyr eller derover, udarbejder statistikker over fårebestandene én gang om året med en dag i november/december som referencedag.

7. Medlemsstater, hvis gedepopulation er på 500 000 dyr eller derover, udarbejder statistikker over gedebestandene én gang om året med en dag i november/december som referencedag.

Artikel 5

Kategorier

Der udarbejdes statistikker over husdyrbestande for de i bilag II anførte kategorier.

Artikel 6

Præcisionskrav

8. Medlemsstater, der gennemfører stikprøveundersøgelser, træffer de nødvendige foranstaltninger for at sikre, at de ekstrapolerede nationale undersøgelsesresultater opfylder de i bilag III fastsatte præcisionskrav.

9. Kommissionen kan i behørigt begrundede tilfælde give medlemsstaterne tilladelse til at anvende andre kilder end undersøgelser.

10. Hvis der anvendes andre kilder end undersøgelser, skal medlemsstaterne sikre, at præcisionen er mindst lige så god som den, der kræves i forbindelse med undersøgelser.

Artikel 7

Indberetningsfrister

11. Medlemsstaterne meddeler Kommissionen de foreløbige statistikker over husdyrbestande inden den:

12. 15. september samme år - for maj/juni-statistikkerne

13. 15. februar det følgende år - for november/december-statistikkerne.

14. Medlemsstaterne meddeler Kommissionen de endelige statistikker over husdyrbestande inden den:

15. 15. oktober samme år - for maj/juni-statistikkerne

16. 1. april det følgende år - for november/december-statistikkerne.

Artikel 8

Regionale statistikker

November/december-statistikkerne opdeles efter regionale enheder på NUTS 2-niveau, jf. forordning (EF) nr. 1059/2003. Som undtagelse herfra kan Tyskland og Det Forenede Kongerige nøjes med at levere statistikkerne opdelt efter regionale enheder på NUTS 1-niveau.

AFDELING II

SLAGTNINGSSTATISTIKKER

ARTIKEL 9

Dækning

Medlemsstaterne udarbejder statistikker over antal og slagtet vægt af svin, hornkvæg, får, geder og fjerkræ, som er blevet slagtet på slagterierne på deres område, og hvis kød anses for egnet til konsum. De udarbejder desuden skøn over slagtninger uden for slagterierne, således at statistikkerne omfatter alle svin, hornkvæg, får, geder og fjerkræ, som er slagtet på deres område.

Artikel 10

Hyppighed og referenceperiode

17. Medlemsstaterne udarbejder statistikker over slagtninger på slagterier en gang om måneden Referenceperioden er kalendermåneden.

18. Medlemsstaterne udarbejder statistikker over slagtninger uden for slagterierne en gang om året. Referenceperioden er kalenderåret.

Artikel 11

Kategorier

Der udarbejdes slagtningsstatistikker for de i bilag IV anførte kategorier.

Artikel 12

Indberetningsfrister

Medlemsstaterne meddeler Kommissionen statistikkerne over slagtninger senest 60 dage efter referenceperioden.

AFDELING III

KØDPRODUKTIONSPROGNOSER

ARTIKEL 13

Dækning

Medlemsstaterne anvender de i afdeling I og II omhandlede statistikker sammen med andre tilgængelige oplysninger til at udarbejde prognoser for deres udbud af svin, hornkvæg, får og geder. Udbuddet udtrykkes som den indenlandske bruttoproduktion, dvs. antallet af svin, hornkvæg, får og geder, der er slagtet, plus balancen af samhandelen mellem medlemsstaterne og af Fællesskabets udenrigshandel med levende dyr af disse arter.

Artikel 14

Hyppighed og referenceperiode

19. Medlemsstaterne udarbejder prognoser for svin og hornkvæg to gange årligt.

20. Medlemsstater, hvis fårepopulation er på 500 000 dyr eller derover, udarbejder prognoser for får én gang om året.

21. Medlemsstater, hvis gedepopulation er på 500 000 dyr eller derover, udarbejder prognoser for geder én gang om året.

22. Prognoserne skal dække fire kvartaler for svin, tre halvår for hornkvæg og to halvår for får og geder.

Artikel 15

Kategorier

Der udarbejdes prognoser for de i bilag V anførte kategorier.

Artikel 16

Indberetningsfrister

Medlemsstaterne meddeler Kommissionen prognoserne over kødproduktionen inden den:

- 15. februar for prognoser fra januar til udgangen af fjerde kvartal samme år for svin, til udgangen af første halvår det følgende år for hornkvæg og til udgangen af andet halvår samme år for får og geder

- 15. september for prognoser fra juli samme år til udgangen af andet kvartal det følgende år for svin og til udgangen af andet halvår det følgende år for hornkvæg.

AFDELING IV

ALMINDELIGE BESTEMMELSER

Artikel 17

Rapporter

23. Medlemsstaterne meddeler Kommissionen enhver metodologisk eller anden ændring, der kan have væsentlig indflydelse på statistikkerne. Dette skal ske senest tre måneder efter indførelsen af ændringen.

24. Medlemsstaterne indsender hvert tredje år, og for første gang tolv måneder efter vedtagelsen af denne forordning, kvalitetsrapporter til Kommissionen om bestandsstatistikkerne, slagtningsstatistikkerne og kødproduktionsprognoserne. Kommissionen fastlægger indholdet af kvalitetsrapporterne efter proceduren i artikel 19, stk. 2.

25. Der tages hensyn til princippet om, at yderligere omkostninger og arbejdsbyrder skal holdes inden for rimelige grænser.

Artikel 18

Gennemførelsesforanstaltninger

26. Følgende foranstaltninger, der er nødvendige til gennemførelse af denne forordning, træffes efter proceduren i artikel 19, stk. 2:

a) fastlæggelse af indholdet af de kvalitetsrapporter, medlemsstaterne skal aflægge (artikel 17, stk. 2)

b) ændring af bilagene.

27. Der tages hensyn til princippet om, at fordelene ved ajourføring skal opveje omkostningerne, og at yderligere omkostninger og arbejdsbyrder skal holdes inden for rimelige grænser.

Artikel 19

Udvalgsprocedure

28. Kommissionen bistås af Den Stående Landbrugsstatistiske Komité, der er nedsat ved artikel 1 i Rådets afgørelse 72/279/EØF.

29. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF i overensstemmelse med samme afgørelses artikel 8.

Artikel 20

Ophævelse

30. Rådets direktiv 93/23/EØF, 93/24/EØF og 93/25/EØF ophæves.

31. Henvisninger til de ophævede direktiver betragtes som henvisninger til denne forordning.

Artikel 21

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende .

Den anvendes fra den 1. januar 2008.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Europa-Parlamentets vegne På Rådets vegne

Formand Formand

BILAG I

Definitioner

I denne forordning forstås ved:

a) " landbrugsbedrift ": landbrugsbedrift som defineret i Rådets forordning (EØF) nr. 571/88

b) " stikprøveundersøgelse ": stikprøveundersøgelse som defineret i Rådets forordning (EØF) nr. 571/88

c) " svin ": tamdyr af arten Sus

d) " hornkvæg ": tamdyr af arten Bos taurus, Bubalus bubalis og Beefalo

e) kategorier af hornkvæg:

Bilag II | Bilag IV og V |

Kalve | Hornkvæg med en levende vægt på ikke over 300 kg, som endnu ikke har fået blivende tænder |

Slagtekalve | Hornkvæg under et år beregnet til slagtning som kalve |

Tyre | Ikke-kastrerede handyr af hornkvægrace, som ikke indgår under kalve |

Stude | Kastrerede handyr af hornkvægrace, som ikke indgår under kalve |

Kvier | Hundyr af hornkvægrace på to år eller derover, som endnu ikke har kælvet | Hundyr af hornkvægrace, som endnu ikke har kælvet, og som ikke indgår under kalve |

Slagtekvier | Kvier opdrættet til kødproduktion |

Andre kvier | Kvier opdrættet til avl og til erstatning for malkekøer og andre køer |

Køer | Hundyr af hornkvægrace, som har kælvet (herunder evt. køer under to år) | Hundyr af hornkvægrace, som har kælvet |

Malkekøer | Køer, som udelukkende eller hovedsagelig er bestemt til at producere mælk til konsum og/eller til fremstilling af mejeriprodukter, herunder slagtekøer (uanset om de er fedet op i perioden mellem deres sidste malkning og slagtningen eller ej) |

Andre køer | Andre køer end malkekøer, herunder evt. arbejdskøer |

f) " får ": tamdyr af arten Ovis

g) kategorier af får:

Moderfår og bedækkede lam : hundyr, som har læmmet, eller hundyr, som er bedækket første gang.

Malkefår : moderfår, som udelukkende eller hovedsagelig er bestemt til at producere mælk til konsum og/eller til fremstilling af mejeriprodukter, herunder udsættermalkefår (uanset om de er fedet op i perioden mellem deres sidste malkning og slagtningen eller ej)

Andre moderfår : moderfår undtagen malkefår

Lam : unge han- og hundyr på under tolv måneder

h) " geder ": tamdyr af arten Capra

i) " fjerkræ ": tamfugle af arten Gallus domesticus (høns), Meleagris (kalkuner), Anas (ænder) og Anser anser dom (gæs) mv., herunder f.eks. tamfugle af arten Coturnix (vagtler), Phasianus (fasaner), Numida meleagris dom (perlehøns), Colombinae (duer) og Struthio camelus (strudse). Fugle, der er opdrættet i fangenskab til jagtformål og ikke til produktion af kød, medtages ikke her

j) " slagtekrop ": et dyrs krop efter slagtning og slagtemæssig behandling

k) " slagtet vægt ":

- for svin: vægten af et slagtet dyrs krop i kold tilstand, hel eller opskåret på langs, efter afblødning, udtagning af indvolde og efter fjernelse af tunge, børster, klove, kønsorganer, flomme, nyrer og mellemgulv

- for hornkvæg: vægten af et slagtet dyrs krop i kold tilstand, efter flåning, afblødning, udtagning af indvolde og efter fjernelse af ydre kønsorganer, lemmerne i Carpus og Tarsus, af hoved, hale, nyrer og nyrefedt samt yver

- for får og geder: vægten af et slagtet dyrs krop i kold tilstand efter afblødning, flåning og udtagning af indvolde, uden hoved (afskåret i nakkeleddet), underben (afskåret mellem Carpus og Metacarpus (carpalleddet) eller mellem Tarsus og Metatarsus (tarsalleddet)), hale (afskåret mellem sjette og syvende halehvirvel) og kønsorganer (herunder yver)

- for fjerkræ: vægten af en slagtet fugls krop i kold tilstand efter afblødning, plukning og udtagning af indvolde. Heri indgår slagteaffald fra fjerkræ med undtagelse af foie gras

l) " slagteri ": en officielt registreret og godkendt virksomhed, der slagter og slagtemæssigt behandler dyr, hvis kød er bestemt til konsum.

BILAG II

Kategorier for statistikker over husdyrbestande

Svin:

smågrise med en levende vægt på under 20 kg

svin med en levende vægt på 20 kg og derover, men under 50 kg

slagtesvin, herunder udsætterorner og udsættersøer, med en levende vægt på:

50 kg og derover, men under 80 kg

80 kg og derover, men under 110 kg

110 kg og derover

avlssvin med en levende vægt på 50 kg og derover:

orner

bedækkede søer, heraf:

for første gang bedækkede søer

andre søer, heraf

endnu ikke bedækkede ungsøer.

Hornkvæg:

hornkvæg på under 1 år:

slagtekalve

andre:

handyr

hundyr

hornkvæg på mellem 1 og 2 år:

handyr

hundyr:

slagtedyr

andre

hornkvæg på 2 år og derover:

handyr

hundyr:

kvier:

slagtekvier

andre

køer:

malkekøer

andre

bøfler:

bøffelkøer til avlsbrug

andre bøfler.

Får:

moderfår og bedækkede lam:

malkefår og bedækkede mælkeydende lam

andre moderfår og bedækkede lam

andre får.

Geder:

geder, som har fået kid, og bedækkede geder:

geder, som har fået kid

for første gang bedækkede geder

andre geder.

BILAG III

Præcisionskrav

Ved undersøgelser af husdyrbestande må stikprøvefejlene i de enkelte medlemsstaters resultater (med et konfidensniveau på 68 %) ikke overstige:

a) 2 % af det samlede antal svin (5 %, hvis svinepopulationen er på under 1 000 000 dyr)

b) 1 % af det samlede antal hornkvæg (5 %, hvis kvægpopulationen er på under 1 000 000 dyr)

c) 1,5 % af det samlede antal køer (5 %, hvis kopopulationen er på under 500 000 dyr)

d) 2 % af det samlede antal får og geder (5 %, hvis fåre- og gedepopulationen er på under 1 000 000 dyr).

BILAG IV

Kategorier for statistikker over slagtninger

Svin: ingen opdeling.

Hornkvæg:

kalve

kvier

køer

tyre

stude.

Får:

lam

andre.

Geder: ingen opdeling.

Fjerkræ:

høns

kalkuner

ænder.

BILAG V

Kategorier for kødproduktionsprognoser

Svin: ingen opdeling.

Hornkvæg:

kalve

kvier

køer

tyre og stude.

Får: ingen opdeling.

Geder: ingen opdeling.

[1] Kommissionens meddelelse til Rådet, Europa-Parlamentet, Det Europæiske Økonomiske og Sociale Udvalg og Regionsudvalget "En strategisk gennemgang af programmet for bedre lovgivning i Den Europæiske Union" (KOM(2006) 689 endelig).

[2] "Meddelelse fra Kommissionen til Europa-Parlamentet og Rådet om reducering af indberetningsbyrden, forenkling og fastsættelse af prioriterede mål inden for fællesskabsstatistikker" (KOM(2006) 693 endelig).

[3] Kommissionens meddelelse til Rådet, Europa-Parlamentet, Det Europæiske Økonomiske og Sociale Udvalg og Regionsudvalget "Handlingsprogram for reduktion af administrative byrder i Den Europæiske Union" (KOM(2007) 23 endelig).

[4] EUT C […] af […], s. […].

[5] EUT C […] af […], s. […].

[6] EFT L 149 af 21.6.1993, s. 1. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

[7] EFT L 149 af 21.6.1993, s. 5. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

[8] EFT L 149 af 21.6.1993, s. 10. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

[9] EFT L 56 af 2.3.1988, s. 1. Senest ændret ved Kommissionens forordning (EF) nr. 204/2006 (EUT L 34 af 7.2.2006, s. 3).

[10] EUT L 154 af 21.6.2003, s. 1. Senest ændret ved Kommissionens forordning (EF) nr. …/2007 (EUT L […] af […] 2007, s […]).

[11] EFT L 179 af 7.8.1972, s. 1.

[12] EFT L 52 af 22.2.1997, s. 1. Ændret ved forordning (EF) nr. 1882/2003 (EUT L 284 af 31.10.2003, s. 1).

[13] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).